Ondřej Smeykal

Ondřej Smeykal (* 9. alebo 19. december 1975, Sušice) je český výtvarník a hudobník, profesionálny hráč a priekopník hry na didgeridoo a elektrodidgeridoo.

Absolvoval Akadémiu výtvarných umení v Prahe. S hrou na didgeridoo začínal ako samouk a pre značnú nedostupnosť didgeridoo začínal svoje prvé pokusy s osvojením si hry cvičením na obyčajné papierové kobercové rúrky. Neskôr odcestoval na skoro ročný pobyt do Austrálie, kde študoval skalné maliarstva pôvodných obyvateľov Austrálie na univerzite v Canberre ako aj hru na austrálsky domorodý nástroj. Dnes sa venuje výhradne koncertným vystúpeniam, vyučuje hru na didgeridoo a venuje sa obchodu s tradičnými eukalyptovými nástrojmi.

Aktivity 
 klubové koncerty v Česku, na Slovensku, v Poľsku a Nemecku buď sólovo, alebo s projektom Autopilote
 Pražské Snění, album austrálskeho hráča na digeridoo Iana Wooda (ako hosť)
 Wooden Toys, album
 Fontanela, album Moniky Načevej (spolupráca)
 Didgeridoo Solo, projekt od roku 2002
 spolupráca s Filharmóniou Hradca Králové pri spracovaní skladieb V. Vimmera Věk Vodnáře

Referencie

Externé odkazy 
 Ondřej Smeykal – oficiálny web
 Rád bych dělal filmovou hudbu, říká expert na etnický nástroj didgeridoo Ondřej Smeykal – rozhovor v časopise Reflex (2018)

Českí výtvarníci
Českí hudobníci
Absolventi Akadémie výtvarných umení v Prahe